સુરતમાં બુધવારે ફી ભરવા મુદ્દે દબાણ કરતા વિદ્યાર્થીએ ફિનાઇલ પી લીધુ હોવાની ઘટના સામે આવી છે. આ ઘટનામાં શાળાના આચાર્ય વસંતભાઈ તેમજ ટ્રસ્ટી અને બાળકને સતત ફી મુદ્દે હેરાન કરનારા લોકો સામે ગુરૂવારે ફરિયાદ દાખલ કરવામાં આવી હતી. આ ફરિયાદ જુવેનાઈલ જસ્ટીસ એક્ટ હેઠળ થઈ છે. ઉલ્લેખનીય છે કે, કતારગામની સર્વોદય સ્કૂલના વિદ્યાર્થીની આર્થિક પરિસ્થિતી સારી ન હતી. આમ છતા શાળા તંત્ર તરફથી ફી માટે દબાણ કરાતા તેણે ફીનાઈલ પીને આપઘાતનો પ્રયાસ કર્યો હતો.